 Isihlabani seBanyana Banyana sesiyogijima e-Italy Bayede NewsIsihlabani seBanyana Banyana sesiyogijima e-ItalyUREFILOE Jane uqophe umlando njengoba ebengowokuqalaby Bayede-News Posted on 6 September 2019 6 September 2019UREFILOE Jane uqophe umlando njengoba ebengowokuqala wesifazene odabuka kuleli ukuyodlala e-Italy. URefiloe eseyodlalela i-AC Milan Milan egijima kuSerie A Womens League, usayine inkontileka yonyaka owodwa. Ukudlalela iMilan kuzonikeza uRefiloe ithuba lokugijima kumqhudelwano omkhulu emhlabeni i-Uefa Champions League njengoba iMilan ihlala ikhona kulomqhudelwano.URefiloe ongusekela kaputeni weBanyana Banyana ubesanda kushiya iCanberra United yase-Australia ngoMbasa 2019. Emidlalweni eyisi-8 ayidlalile kuCanberra uvalele phakathi amagoli amabili wakhanda elilodwa kusizini yowezi-20182019. Lentokazi edlala esiswini esidlale imidlalo engaphezu kweyi-100 kuBanyana Banyana isike yadlalela amaqembu afana neColchester United LFC, iMamelodi Sundowns neVaal University of Technology lapha eNingizimu Afrika.URefiloe uthe, Ngijabule ngokusayina neqembu elihamba phambili, iphupho lami lifezekile lokudlala ezwenikazi i-Europe. Angikaze ngidlale e-Europe phambili futhi kwakuhlezi kuyiphupho lami ukudlala kumaligi ahamba phambili emhlabeni.IMilan eqede endaweni yesithathu kuligi ngesizini eyedlule ngamaphuzu angama-51 emdlalweni eyama-22. Izothembela kumava kaRefiloe ukuba ayisize inqobe isicoco seligi eyagcina ukusinqoba ngowezi-19981999.Umdlalo wokuvula iMilan izobhekana ne-AS Roma zili-14 kuMandulo 2019. 